open-index/open-wikipedia-markdown huggingface dataset:
Škoda 100

Το **Škoda 100**, μαζί με το λίγο ισχυρότερο και πληρέστερο **Škoda 110** και τις διάφορες εκδόσεις τους, ήταν ένα μικρομεσαίο σεντάν αυτοκίνητο της τότε τσεχοσλοβακικής και σήμερα τσεχικής αυτοκινητοβιομηχανίας Škoda Auto. Παρουσιάστηκε στα μέσα του 1969 και η μαζική παραγωγή του ξεκίνησε τον Αύγουστο του 1969 και τελικώς έφτασε έως τον Ιανουάριο του 1977, ενώ οι σπορ εκδόσεις, των οποίων η παραγωγή σταμάτησε το 1982, κατασκευάστηκαν σε λίγα αντίτυπα και σύντομα έγιναν συλλεκτικές. Συνολικά παρήχθησαν 1.079.708 αντίτυπα όλων των εκδόσεων της σειράς αυτής, με αποτέλεσμα να γίνει το πρώτο αυτοκίνητο στην ιστορία της Škoda που ξεπέρασε το 1 εκατομμύριο μονάδες. Αντικατέστησε τα Škoda 1000 MB / 1100 MB και αντικαταστάθηκε τον Αύγουστο του 1976 από τα Škoda 105 / 120.

## Κινητήρες και επιδόσεις

Οι κινητήρες της σειράς 100 και 110 είχαν μεταφερθεί αυτούσιοι από τους προκατόχους Škoda 1000 MB και 1100 MB. Κατά συνέπεια, ήταν τετρακύλινδροι, τετράχρονοι, βενζίνης, και είχαν χωρητικότητες στα 988 και στα 1.107 κυβικά εκατοστά (cm³). Όπως και στους προκατόχους Škoda 1000 MB και 1100 MB, η τοποθέτηση του κινητήρα ήταν στο πίσω μέρος του αμαξώματος και η μετάδοση της κίνησης στους πίσω τροχούς.

Η μέγιστη ισχύς των κινητήρων ήταν 48 και 53 ίπποι αντίστοιχα στα 1.0 και 1.1 λίτρα, με την τελική ταχύτητα να φτάνει τα 125 και 135 χιλιόμετρα την ώρα, στα 1.0 και 1.1 λίτρα αντίστοιχα. Στις σπορ εκδόσεις 110 LS και την 2-πορτη 110 R η ισχύς έφτανε τους 62 ίππους και η τελική ταχύτητα τα 145 χιλιόμετρα την ώρα, ενώ στις αγωνιστικές 120 S και την 2-πορτη 130 RS η ισχύς έφτανε τους 64 και τους 140 ίππους αντίστοιχα.

## Εκδόσεις

## Φωτοθήκη

Αρχείο:Skoda 100L-2.jpg|Το προφίλ ενός Škoda 100 L
Αρχείο:Skoda 100 Kolin 4794.JPG|Το πίσω μέρος ενός Škoda 100 L
Αρχείο:Skoda-110LS.jpg|Škoda 110 LS
Αρχείο:Škoda S110L in Australia.jpg|Δεξιοτίμονο Škoda 110 L στην Αυστραλία
Αρχείο:Rallye Legend Liberec 2013 - Škoda 120 S Rallye - 15.jpg|Škoda 120 S Rallye
Αρχείο:Skoda S100 Greensted.jpg|Δεξιοτίμονο Skoda S100 σε φωτογραφία του 1972 στο Ηνωμένο Βασίλειο


## Αναφορές


## Βιβλιογραφία
* Bernard Vermeylen, Voitures des pays de l'Est, Boulogne-Billancourt, ETAI, 2008, p. 239. ISBN 9782726888087, OCLC 470767381.

## Εξωτερικοί σύνδεσμοι

* Škoda 100 / 110 / 110R series Models
* skoda100.cz (τσέχικα)

100
Κατηγορία:Τσεχικά αυτοκίνητα
Κατηγορία:Μικρομεσαία αυτοκίνητα
Κατηγορία:Αυτοκίνητα ράλλυ
Κατηγορία:Αυτοκίνητα με κινητήρα πίσω
Κώστας Κλειδουχάκης

Ο **Κώστας Κλειδουχάκης** ήταν Έλληνας διεθνής ποδοσφαιριστής του Ολυμπιακού, ιδρυτικό μέλος και πρώτος τερματοφύλακας στην ιστορία του συλλόγου.

## Καριέρα
Ο Κλειδουχάκης αγωνιζόταν ως τερματοφύλακας στον Αθλητικό και Ποδοσφαιρικό Σύλλογο Πειραιώς. Μετά τη διάσπαση του συλλόγου, ακολούθησε τους Ανδριανοπουλαίους στην ίδρυση του Ολυμπιακού και υπήρξε ο πρώτος τερματοφύλακας στην ιστορία του συλλόγου. Αγωνίστηκε με τα χρώματα της ομάδας από το 1925 μέχρι το 1930. Αντικαταστάτης του κάτω από τα ερυθρόλευκα γκολπόστ ήταν ο Αχιλλέας Γραμματικόπουλος.

## Στην Εθνική ομάδα

Ο Κώστας Κλειδουχάκης υπήρξε μέλος της πρώτης Εθνικής Ελλάδος μετά την ίδρυση της ΕΠΟ (1926).

## Παραπομπές


## Πηγές
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997

Κατηγορία:Ποδοσφαιριστές Ολυμπιακού Πειραιώς
Κατηγορία:Τερματοφύλακες ποδοσφαιριστές
Διοξείδιο του ποσειδωνίου

Το **Διοξείδιο του Ποσειδωνίου** είναι κυβικό κρυσταλλικό  στερεό, πράσινο στο χρώμα της ελιάς , με τον τύπο NpO2. Είναι συχνό προϊόν της σχάσης πλουτωνίου και εκπέμπει σωματίδια α και γ .
## Παραπομπές


Κατηγορία:Οξείδια
Κατηγορία:Ενώσεις πλουτωνίου
Ταινία (παράσιτο)

Η **ταινία** (*Taenia*) είναι γένος κεστώδων σκωλήκων, το οποίο περιλαμβάνει μερικά σημαντικά για τα ζώα παράσιτα. Τα μέλη του γένους είναι υπεύθυνα για τις ταινιάσεις και τις κυστικερκώσεις. Έχουν καταγραφεί περισσότερα από 100 είδη. Χαρακτηρίζονται μορφολογικά από ένα σώμα που μοιάζει με κορδέλα (ταινία) και αποτελείται από μια σειρά κομματιών που ονομάζονται προγλωττίδες, και γι' αυτό πήραν αυτό το όνομα. Το πρόσθιο τμήμα του είναι γνωστό ως σκώληκας. Δεν έχουν όλα τα μέλη σκώληκα με γάντζους ή άκανθες στην κεφαλή. Για παράδειγμα, η ταινία των βοοειδών (*Taenia saginata*) δεν έχει, ενώ η ταινία των χοίρων (*Taenia solium*) έχει.

Οι προγλωττίδες έχουν κεντρική ωοθήκη με ένα σάκο που παράγει κρόκο οπισθίως. Όπως σε όλες τους κυκλοφυλλίδες κεστώδεις, υπάρχει ένας γεννητικός πόρος στο πλάι της προγλωττίδας. Τα αυγά απελευθερώνονται όταν η προγλωττίδα επιδεινωθεί και έτσι ένας ουρητικός πόρος δεν είναι απαραίτητος.

## Κύκλος ζωής
Ο κύκλος ζωής ξεκινά με τις προγλωττίδες ή τα αυγά με τα ογκοσφαιρίδια (γνωστά και ως εξάκανθα έμβρυα) τα οποία αποβάλλονται με τα κόπρανα και μπορούν να επιζήσουν για ημέρες, ακόμη και μήνες στο περιβάλλον. Μερικές φορές αυτά τα τμήματα εξακολουθούν να μπορούν να κινηθούν μετά την αποβολή και είτε θα αδειάσουν τα αυγά μέσα σε λίγα λεπτά ή, σε κάποια είδη, θα τα συγκρατήσουν μέχρι να φτάσει το κατάλληλο σπονδυλωτό - ενδιάμεσος ξενιστής. Ο ενδιάμεσος ξενιστής (αγελάδα, γουρούνι, τρωκτικά κτλ, ανάλογα με το είδος) πρέπει να χωνέψει τα αυγά ή τις προγλωττίδες. Αν ο ξενιστής είναι ο κατάλληλος για το εκάστοτε είδος ταινίας, τα αυγά εκκολάπτονται και τα εξάκανθα έμβρυα διατρυπούν το τοίχωμα του λεπτού εντέρου του ενδιάμεσου ξενιστή για να ταξιδεύσουν μέχρι τους ραβδωτούς μύες όπου θα γίνουν κυστίκερκοι. Σε αυτό το στάδιο θα αναπτυχθούν και θα διαφοροποιηθούν σε νύμφη δευτέρου σταδίου η οποία έχει τη μορφή κύστης (μέχρι το μέσο του 19ου αιώνα θεωρούταν ότι ήταν διαφορετικό παράσιτο) η οποία είναι μολυσματική για τον τελικό ξενιστή όταν ο πρωτοσκώληκας έχει αναπτυχθεί πλήρως. Για να συνεχίσει ο κύκλος, ο τελικός ξενιστής πρέπει να καταναλώσει το ωμό κρέας του ενδιάμεσου ξενιστή. Όταν φτάσει στο λεπτό έντερο του τελικού ξενιστή, η κύστη χωνεύεται και ο σκώληκας εισέρχεται στο τοίχωμα του λεπτού εντέρου και ο αυχένας αρχίζει να παράγει κομμάτια που θα σχηματίσουν τη στροβίλη. Τα καινούργια αυγά συνήθως εμφανίζονται στα κόπρανα του τελικού ξενιστή σε έξι με εννέα εβδομάδες και ο κύκλος ξαναρχίζει.

Η ταινία των βοοειδών έχει περίπου 1.000 με 2.000 προγλωττίδες και κάθε προγλωττίδα έχει 100.000 αυγά, ενώ η ταινία των χοίρων έχει περίπου 1.000 προγλωττίδες και κάθε προγλωττίδα περιέχει 50.000 αυγά.

## Παραπομπές


Κατηγορία:Πλατυέλμινθες
Κατηγορία:Παρασιτικές ασθένειες
Νότιοι Σλάβοι

Οι **Νότιοι Σλάβοι** είναι ένα υποσύνολο σλαβικών λαών που μιλούν νότιες σλαβικές γλώσσες. Κατοικούν μία συνεχόμενη περιοχή στη Βαλκανική χερσόνησο, τη νότια Παννονική πεδιάδα και τις ανατολικές Άλπεις, και χωρίζονται γεωγραφικά από το σώμα των Δυτικών Σλάβων και Ανατολικών Σλάβων από τους Ρουμάνους, τους Ούγγρους και τους Αυστριακούς. Συμπεριλαμβάνουν τους Βόσνιους, τους Βούλγαρους, τους Κροάτες, τους Μαυροβούνιους, τους Σέρβους, τους Σλαβομακεδόνες και τους Σλοβένους. Αποτελούν το μεγαλύτερο τμήμα του πληθυσμού στις  κεντροευρωπαϊκές και Βαλκανικές χώρες Βουλγαρία, Βοσνία Ερζεγοβίνη, Κροατία, Μαυροβούνιο, Βόρεια Μακεδονία, Σερβία και Σλοβενία. Η περιοχή τους χωρίζεται από τα υπόλοιπα σλαβικά έθνη από το 15ο αιώνα από τα σύγχρονα μη σλαβικά κράτη της Αυστρίας, της Ουγγαρίας και της Ρουμανίας, που είχε ως αποτέλεσμα διαφορετική ιστορική πορεία για τα νότια σλαβικά έθνη απ' ό,τι οι Δυτικοί και Ανατολικοί σλάβοι.

Η χώρα της Γιουγκοσλαβίας (που σημαίνει «Νότια Σλαβία») ενοποίησε όλες τις νότιες σλαβικές περιοχές, εκτός από τη Βουλγαρία, σε ένα ενιαίο κράτος. Η έννοια της Γιουγκοσλαβίας, ως μοναδικού κράτους για όλους τους νότιους σλαβικούς λαούς, εμφανίστηκε το 17ο αιώνα και αναδείχθηκε χάρη στο Ιλλυρικό κίνημα του 19ου αιώνα. Το όνομα δημιουργήθηκε από το συνδυασμό των σλαβικών λέξεων «γιουγκ» (νότος) και «σλαβένι» (σλάβοι).

## Εξωτερικοί σύνδεσμοι
*
Ιντεπεντιέντε Σάντα Φε

Η **Ιντεπεντιέντε Σάντα Φε** είναι μια επαγγελματική, κολομβιανή, ποδοσφαιρική ομάδα από την Μπογκοτά. Ιδρύθηκε στις 28 Φεβρουαρίου 1941. Έδρα της ομάδας είναι το Estadio El Campín, χωρητικότητας 36.343 θεατών. Συμμετέχει στην Categoría Primera A.

## Τίτλοι
Έχει κερδίσει 7 εθνικά πρωταθλήματα (με πιο πρόσφατο το 2012) και είναι μία από τις 3 ομάδες που συμμετείχε σε όλα τα πρωταθλήματα της ανώτατης κατηγορίας της χώρας. Το 2015 κέρδισε το Κόπα Σουδαμερικάνα.

## Εξωτερικοί σύνδεσμοι
*
*Official website 
*DIMAYOR website 


Κατηγορία:Ιδρύσεις ποδοσφαιρικών ομάδων το 1941
Ιντεπεντιέντε Μεδεγίν

Η **Ιντεπεντιέντε Μεδεγίν** είναι επαγγελματική, κολομβιανή, ποδοσφαιρική ομάδα από την πόλη Μεδεγίν, η οποία συμμετέχει στην. Έδρα της ομάδας είναι το Atanasio Girardot χωρητικότητας 40943 θεατών. Ιδρύθηκε στις 15 Απριλίου 1913. Έχει κατακτήσει 5 εθνικά πρωταθλήματα. Το 2003 κατέλαβε την τρίτη θέση στο Κόπα Λιμπερταδόρες.

## Εξωτερικοί σύνδεσμοι

*Official website

Κατηγορία:Ιδρύσεις ποδοσφαιρικών ομάδων το 1913
Κατηγορία:Ιντεπεντιέντε Μεδεγίν
Χανγκτσόου Γκρίνταουν ΦΚ

Η **Χανγκτσόου Γκρίνταουν ΦΚ** είναι μια κινέζικη, ποδοσφαιρική ομάδα από την πόλη Χανγκτσόου, Τσετσιάνγκ.. Ιδρύθηκε στις 14 Ιανουρίου 1988. Έδρα της ομάδας είναι το Hangzhou Huanglong Stadium, χωρητικότητας 51000 θεατών. Συμμετέχει στην Chinese Super League, την ανώτατη κατηγορία της χώρας.

## Εξωτερικοί σύνδεσμοι
* Επίσημη ιστοσελίδα 

Κατηγορία:Χανγκτσόου Γκριντάουν ΦΚ
Κατηγορία:Ποδοσφαιρικές ομάδες Κίνας
Κατηγορία:Ιδρύσεις ποδοσφαιρικών ομάδων το 1998
ΒΣΚ Βουδαπέστης

Η ** ΒΣΚ Βουδαπέστης** () είναι ουγγρικός αθλητικός σύλλογος από τη Βουδαπέστη. Ιδρύθηκε το 1911. Το ποδοσφαιρικό τμήμα διαλύθηκε το 2001. Το τμήματα στην Επιτραπέζια αντισφαίριση, Πάλη και Υδατοσφαίριση είναι ακόμα ενεργές. Το τμήμα επιτραπέζιας αντισφαίρισης κέρδισε το Ευρωπαϊκό κύπελλο το 1980 και πολλά εθνικά πρωταθλήματα.

Το ποδοσφαιρικό τμήμα συμμετείχε το 1996 και το 1997 στον τελικό του Κυπέλλου Ουγγαρίας και ήταν φιναλίστ στο Πρωτάθλημα ποδοσφαίρου Ουγγαρίας το 1996.

## Εξωτερικοί σύνδεσμοι
* 
*  

Κατηγορία:ΒΣΚ Βουδαπέστης
Κατηγορία:Ιδρύσεις ποδοσφαιρικών ομάδων το 1911
Κατηγορία:Ποδοσφαιρικές ομάδες Ουγγαρίας
Ρέιντζερς ΦΚ (Γιοχάνεσμπουργκ)

Η **Ρέιντζερς ΦΚ** είναι μια ποδοσφαιρική ομάδα από το  Γιοχάνεσμπουργκ, Νότια Αφρική. Ιδρύθηκε το 1889. Έδρα της ομάδας είναι το Rand Stadium, χωρητικότητας 25000 θεατών. Έχει κερδίσει το Castle Cup το 1959 ενώ ήταν φιναλίστ το 1967. Καλύτερη επίδοση της στο εθνικό πρωτάθλημα ήταν η δεύτερη θέση το 1959.

## Εξωτερικοί σύνδεσμοι
*http://expro.co.za/  expro.co.za

Κατηγορία:Ρέιντζερς ΦΚ (Γιοχάνεσμπουργκ)
Κατηγορία:Ιδρύσεις ποδοσφαιρικών ομάδων το 1889
Κατηγορία:Ποδοσφαιρικές ομάδες Νοτίου Αφρικής
Amos Moses

Το **Amos Moses** είναι ένα τραγούδι το οποίο γράφτηκε από τον τραγουδιστή, της country μουσικής, Jerry Reed. Κυκλοφόρησε τον Οκτώβριο του 1970 και ήταν το τέταρτο και τελευταίο single από το άλμπουμ *Georgia Sunshine*. Το τραγούδι ήταν στην υψηλότερη θέση, από τα τραγούδια του Jerry Reed, στην λίστα *Hot 100*, πέρνοντας την 8η θέση. Το τραγούδι, επίσης, βρισκόταν και σε πολλές άλλες λίστες με charts σε άλλες χώρες και ήταν στην 28η θέση στη λίστα της χρονιάς *Hot 100* του 1971. Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

### Charts της χρονιάς

## Παραπομπές


Κατηγορία:Τραγούδια του 1970
Κατηγορία:Singles του 1970
Κατηγορία:Singles της RCA Records
Πορ-Λουί

Ο όρος **Πορ-Λουί** μπορεί να αναφέρεται σε:
* Πορ-Λουί (Μορμπιάν), γαλλική κοινότητα του Μορμπιχάν,
* Πορ-Λουί (Γουαδελούπη), γαλλική κοινότητα της Γουαδελούπης,
* Πορ-Λουί (Μαυρίκιος) (*Πορτ Λουίς* στα αγγλικά), πρωτεύουσα του Μαυρίκιου
* Πορ-Λουί (Φώκλαντ) (*Πορτ Λουίς* στα αγγλικά), οικισμός των Νήσων Φώκλαντ, ο οποίος ιδρύθηκε το 1764, ο οποίος αποτελούσε διοικητική έδρα της τοπικής αυτοδιοίκησης έως το 1845.
Κυβικό εκατοστό

Το **κυβικό εκατοστό** είναι μονάδα μέτρησης όγκου (σύμβολο στο SI **cm<sup>3</sup>**, άλλα σύμβολα: **cc** ή **ccm**), υποπολλαπλάσιο του κυβικού μέτρου. Κάθε κυβικό μέτρο έχει 1.000.000 κυβικά εκατοστά. Η συνήθης χρήση του είναι στην Ιατρική και στην αυτοκινητοβιομηχανία για τη μέτρηση όγκου των κυλίνδρων. 
## Πλήρης ορισμός
Πρόκειται για τον όγκο που καταλαμβάνει ένας συμπαγής κύβος, του οποίου κάθε ακμή είναι ίση με 1 εκατοστό. Ειδικότερα ως μέτρο χωρητικότητας ο περιεχόμενος χώρος ενός δοχείου ή δεξαμενής με ακμή ίση μ΄ ένα εκατοστό σε αποσταγμένο νερό και θερμοκρασία 4 βαθμών Κελσίου εκφράζεται και σε μονάδα βάρους που ισούται με 1 γραμμάριο. 
Σε άλλα επιστημονικά πεδία χρησιμοποιείται η μονάδα mL (*milliliters*), ενώ στο Ηνωμένο Βασίλειο τα mL είναι η συνήθης μονάδα και για την Ιατρική.

## Το κυβικό εκατοστό στη μέτρηση όγκου κυλίνδρων
 
Στη μέτρηση όγκου κυλίνδρων (κυρίως σε μηχανές εσωτερικής καύσης), όπου η χρήση του κυβικού εκατοστού ως **cc** είναι κανόνας (εκτός Μ. Βρετανίας και κάποιων άλλων χωρών), o υπολογισμός του όγκου κυλίνδρου γίνεται με τον κάτωθι τύπο:

:d = {\pi \over 4} \times b^2 \times s \times n

όπου *d* είναι ο όγκος του κινητήρα, *b* είναι η διάμετρος των κυλίνδρων, *s* είναι το μήκος της διαδρομής του πιστονιού και *n* ο αριθμός των κυλίνδρων.

## Μετατροπές

*1 mL (χιλιοστόλιτρο) = 1 cm3
*1 Λίτρο = 1000 cm3
*1 Κυβική ίντσα =  16.387 cm3.

## Δείτε επίσης
* Κυβικό μέτρο
* Εκατοστό

## Πηγή
*International des poids e mesures 

Κατηγορία:Μονάδες όγκου
Κατηγορία:Παραγόμενες μονάδες του SI
Κατηγορία:Σύστημα μονάδων CGS
Διοίκηση Θράκης

Η **Διοίκηση Θράκης** ήταν διοικητική περιφέρεια της Ανατολικής Ρωμαϊκής αυτοκρατορίας. Ήταν μία από τις 12 διοικητικές περιφέρειες (dioceses) που δημιουργήθηκαν από την διοικητική μεταρρύθμιση του αυτοκράτορα Διοκλητιανού. Δημιουργήθηκε την εποχή του αυτοκράτορα Αρκαδίου στα τέλη του 4ου αιώνα μ.Χ. και διοικητικά ανήκε στην Υπαρχία της Ανατολής (Praefectura praetorio per Orientem). Η Διοίκηση περιελάμβανε έξι επαρχίες. Καταργήθηκε τον 6ο αιώνα και στα εδάφη της δημιουργήθηκε το Θέμα Θρακώον.

## Πηγές
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae
* Η Θράκη κατά την Βυζαντινή εποχή

Κατηγορία:Διοικήσεις της Βυζαντινής Αυτοκρατορίας
Κατηγορία:Διοικήσεις της Ρωμαϊκής αυτοκρατορίας
Κατηγορία:Θράκη
Κατηγορία:Ιστορία της Δοβρουτσάς
Διοίκηση Ασιανής

Η **Διοίκηση Ασιανής** ήταν διοικητική περιφέρεια της Ρωμαϊκής Αυτοκρατορίας και στη συνέχεια της Ανατολικής Ρωμαϊκής αυτοκρατορίας. 

Δημιουργήθηκε το 314 μ.Χ. και περιελάμβανε την δυτική και νότια Μικρά Ασία και τα νησιά του Αιγαίου, εδάφη που συμπίπτουν με αυτά της ρωμαϊκής Επαρχίας Ασίας. Διοικητικά ανήκε στην Υπαρχία της Ανατολής (Praefectura praetorio per Orientem) και ο διοικητής της διοίκησης είχε τον τίτλο του βικάριου. Στην Ανατολική ρωμαϊκή αυτοκρατορία (Βυζαντινή) ήταν μία από τις 12 διοικητικές περιφέρειες που αντικατέστησαν την προηγούμενη διοικητική μεταρρύθμιση του αυτοκράτορα Διοκλητιανού. 

Η Διοίκηση περιελάμβανε αρχικά 8 επαρχίες και με την μεταρρύθμιση των βυζαντινών αυτοκρατόρων του 4ου αιώνα 11 επαρχίες. Καταργήθηκε τον 6ο αιώνα με την δημιουργία των Θεμάτων.

## Πηγές
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae
* Εγκυκλοπαίδεια Μείζωνος Ελληνισμού, Ασίας Διοίκησις (Βυζάντιο), Συγγραφή : Γυφτοπούλου Σοφία

Κατηγορία:Διοικήσεις της Βυζαντινής Αυτοκρατορίας
Κατηγορία:Διοικήσεις της Ρωμαϊκής αυτοκρατορίας
Σωτήρης Δημητρίου

Ο **Σωτήρης Δημητρίου** (Αμπελώνας Θεσπρωτίας, 1955) είναι Έλληνας συγγραφέας και λογοτέχνης. 

Το 2013, ο Σωτήρης Δημητρίου βραβεύθηκε για συλλογή διηγημάτων του από την Ακαδημία Αθηνών.. Τα έργα του *Η φλέβα του λαιμού* και *Η βραδυπορία του καλού* έλαβαν το βραβείο διηγήματος του περιοδικού *[[Διαβάζω (περιοδικό)|Διαβάζω]]* το 1999 και το 2002.  Το μυθιστόρημά του *Ν' ακούω καλά τ' όνομά σου* ήταν υποψήφιο για το Ευρωπαϊκό Αριστείο Λογοτεχνίας και και η γαλλική έκδοση του βιβλίου (*Heureux soit ton nom*) τιμήθηκε με το Βραβείο Μετάφρασης του Γαλλικού Εθνικού Ινστιτούτου Ανατολικών Γλωσσών και Πολιτισμών (Inalco) το 2024. Το μυθιστόρημά του *Ουρανός απ' άλλους τόπους* έλαβε το Κρατικό Βραβείο Μυθιστορήματος το 2022. 

Έργα του έχουν μεταφραστεί στα Γαλλικά, στα Αγγλικά, στα Γερμανικά και στα Ολλανδικά. Επίσης, δικά του κείμενα έχουν μεταφερθεί πολλές φορές στο θέατρο και στον κινηματογράφο.

## Εργογραφία
**Ψηλαφήσεις*, ποιήματα, Δωδώνη, 1985
**[[Ντιάλιθ' ιμ, Χριστάκη]]*, διηγήματα, Ύψιλον, 1987
**Ένα παιδί από τη Θεσσαλονίκη*, διηγήματα, Κέδρος, 1989
**Ν' ακούω καλά τ' όνομά σου*, μυθιστόρημα, Κέδρος, 1993
**Η φλέβα του λαιμού*, διηγήματα, 1998
**Η βραδυπορία του καλού*, διηγήματα, Πατάκης, 2001
**Τους τα λέει ο Θεός*, μυθιστόρημα, Μεταίχμιο, 2002
**Τα οπωροφόρα της Αθήνας*, αφήγημα, Πατάκης, 2005
**Σαν το λίγο το νερό*, μυθιστόρημα, Ελληνικά Γράμματα, 2007
**Τα ζύγια του προσώπου*, διηγήματα, Πατάκης, 2009
**Η σιωπή του ξερόχορτου*, νουβέλα, Πατάκης, 2011
**Το κουμπί και το φόρεμα*, διηγήματα, Πατάκης, 2012
**Κοντά στην κοιλιά*, μυθιστόρημα, Πατάκης, 2014
**Τα όνειρά μου δέλουν*, διηγήματα, Πατάκης, 2015
**Θάμπωσε ο νους*, διηγήματα, Πατάκης, 2017
**Ουρανός απ' άλλους τόπους*, μυθιστόρημα, Πατάκης, 2021
**Μια Μαρίνα Τζάφου*, διηγήματα, Πατάκης, 2023
**Αντιπαθητικές λέξεις*, αφήγημα, Πατάκης, 2024

## Εξωτερικοί σύνδεσμοι
*Σωτήρης Δημητρίου, Μεταίχμιο
*Σωτήρης Δημητρίου, Βιβλιονέτ

## Αναφορές


Κατηγορία:Έλληνες συγγραφείς του 20ού αιώνα
Αμάντα Μιχαλοπούλου

Η **Αμάντα Μιχαλοπούλου** (Αθήνα, 10 Οκτωβρίου 1966) είναι βραβευμένη Ελληνίδα συγγραφέας. Το 2013, η Αμάντα Μιχαλοπούλου βραβεύθηκε για τη συλλογή διηγημάτων της *Λαμπερή Μέρα* από την Ακαδημία Αθηνών. Για τη συλλογή διηγημάτων *Έξω η ζωή είναι πολύχρωμη* του 1994, έλαβε Βραβείο Διη­γήματος από το περιοδικό Ρεύματα και για το μυθιστόρημα *Γιάντες* του 1996, τιμήθηκε με το Βραβείο Μυθιστορήματος από το περιοδικό Διαβάζω. Βιβλία της έχουν μεταφραστεί σε περισσότερες από είκοσι γλώσσες. Το έργο της *Θα ήθελα*, σε μετάφραση στην αγγλική γλώσσα, έλαβε το Βραβείο Διεθνούς Λογοτεχνίας του Αμερικανικού Ομοσπονδιακού Ιδρύματος Τεχνών. Τα μυθιστορήματα *Γιατί σκότωσα την καλύτερή μου φίλη* και *Η γυναίκα του Θεού* έφτασαν στη μικρή λίστα του Βραβείου ALTA στις ΗΠΑ. Τελευταίο της έργο το μυθιστόρημα *Το μακρύ ταξίδι της μιας μέσα στην άλλη* (εκδ. Πατάκη).  

## Έργα της
*Έξω η ζωή είναι πολύχρωμη, Εκδόσεις Καστανιώτη , 1994
*Γιάντες, Εκδόσεις Καστανιώτη , 1996
*Το σπίτι που πετάει, Άμμος , 1997
*Όσες φορές αντέξεις, Εκδόσεις Καστανιώτη , 1998
*Γιατί γεννήθηκα, Εκδόσεις Πατάκη , 2000
*Δύο σπίτια, Εκδόσεις Πατάκη , 2000
*Τ' αγαπημένα μου Σαββατοκύριακα, Εκδόσεις Πατάκη , 2000
*Παλιόκαιρος, Εκδόσεις Καστανιώτη , 2001
*Inbox, Απόπειρα , 2002
*Γιατί σκότωσα την καλύτερή μου φίλη, Εκδόσεις Καστανιώτη , 2003
*Αρκεί να μην κόψω τα μαλλιά μου, Εκδόσεις Πατάκη , 2004
*Η μετακόμιση, Εκδόσεις Παπαδόπουλος , 2004
*Οι περιπέτειες της Αεροπλανούλας, Εκδόσεις Πατάκη , 2004
*Θα ήθελα, Εκδόσεις Καστανιώτη , 2005
*Η μετακόμιση, Εκδόσεις Παπαδόπουλος , 2006
*Η εγγονή του Αϊ-Βασίλη, Εκδόσεις Καστανιώτη , 2007
*Πριγκίπισσα Σαύρα, Εκδόσεις Καστανιώτη , 2007
*Εμπιστοσύνη, Τόπος , 2008
*Η χήνα, Εκδόσεις Καστανιώτη , 2008
*Ο Ισίδωρος και ο ναυαγός, Εκδόσεις Πατάκη , 2008
*Η εγγονή του Αϊ-Βασίλη και τα μπισκότα της αγάπης, Εκδόσεις Καστανιώτη , 2009
*Διακοπές στο σπίτι με τον Ισίδωρο, Εκδόσεις Πατάκη , 2010
*Πώς να κρυφτείς, Εκδόσεις Καστανιώτη , 2010
*Η εγγονή του Αϊ-Βασίλη και η εξαφάνιση των ξωτικών, Εκδόσεις Καστανιώτη , 2011
*Όσες φορές αντέξεις, Έθνος , 2011
*Παλιόκαιρος, Έθνος , 2011
*Τ + Υ = Αγάπη για πάντα, Εκδόσεις Πατάκη , 2011
*Έρχεται ο Ίνξορ, Εκδόσεις Πατάκη , 2012
*Λαμπερή μέρα, Εκδόσεις Καστανιώτη , 2012
*Έξω η ζωή είναι πολύχρωμη, Εκδόσεις Καστανιώτη, 2014
*Η γυναίκα του Θεού, Εκδόσεις Καστανιώτη, 2014
*Γιάντες, Εκδόσεις Καστανιώτη, 2018
*Μπαρόκ, Εκδόσεις Καστανιώτη, 2018
*Το μακρύ ταξίδι της μιας μέσα στην άλλη, Εκδόσεις Πατάκη, 2025

Έχει συμμετάσχει και σε αρκετά συλλογικά έργα.

## Αναφορές


Κατηγορία:Έλληνες συγγραφείς του 20ού αιώνα
Διοίκηση Αιγύπτου

Η **Διοίκηση Αιγύπτου**, ήταν διοικητική περιφέρεια της Ανατολικής Ρωμαϊκής αυτοκρατορίας.

Περιελάμβανε τμήμα της σημερινής Αιγύπτου, και της Λιβύης, και προήλθε από την διαίρεση της Διοικήσεως Ανατολής περί το 381. Διοικητικά ανήκε στην Υπαρχία της Ανατολής (Praefectura praetorio per Orientem). Ο κυβερνήτης της διοικήσεως έφερε τον τίτλο του "αυγουστάλιου επάρχου", με έδρα του την Αλεξάνδρεια. Η διοίκηση καταργήθηκε με τις μεταρρυθμίσεις του Ιουστινιανού το 539, και αντικαταστάθηκε από μια σειρά δουκάτων.

## Παραπομπές


## Πηγές
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae
* El-Tahir, Gamal (1994, Πανεπιστήμιο Ιωαννίνων), Βυζαντινό - Νουβικά: η συμβολή των Σουδανών στην άμυνα της Βυζαντινής Αιγύπτου

Κατηγορία:Διοικήσεις της Βυζαντινής Αυτοκρατορίας
Κατηγορία:Βυζαντινή Αίγυπτος
Παπαστράτειο Κολυμβητήριο Πειραιά

Το **Εθνικό Κλειστό Κολυμβητήριο Πειραιά «Πέτρος Καπαγέρωφ»**, γνωστό και ως **Παπαστράτειο Κολυμβητήριο Πειραιά**, είναι κλειστό κολυμβητήριο το οποίο βρίσκεται στον Πειραιά, στην βιομηχανική συνοικία Παπαστράτος.  

## Πληροφορίες
Ξεκίνησε τη λειτουργία του το 1970 και έχει χωρητικότητα 700 θεατών. Περιλαμβάνει 2 πισίνες, μία μεγάλη 50 μέτρων και μία μικρή 21 μέτρων.

Αποτελεί την έδρα των ομάδων υδατοσφαίρισης και κολύμβησης ανδρών και γυναικών του Ολυμπιακού και του Εθνικού από το 1986.

Το κολυμβητήριο φιλοξένησε τον τελικό του Κυπέλλου Ελλάδος Ανδρών για το 1986 μεταξύ Γλυφάδας και Βουλιαγμένης.

Το κολυμβητήριο είναι κατάλληλο για αγώνες Τσάμπιονς Λιγκ και άλλων ευρωπαϊκών κυπέλλων. Η εθνική ομάδα υδατοσφαίρισης χρησιμοποιεί το γήπεδο ως έδρα για τις προπονήσεις. Το κολυμβητήριο είναι ευρέως γνωστό κυρίως από την πολύχρονη παρουσία του Ολυμπιακού Πειραιώς στο Τσάμπιονς Λιγκ Ανδρών και στην Ευρωλίγκα Γυναικών. Επίσης και ο Εθνικός Πειραιώς χρησιμοποιεί το γήπεδο για αγώνες Ευρωλίγκας γυναικών και ΛΕΝ Τρόφι γυναικών (1η και 2η βαθμίδα πόλο ευρωπαϊκών ομάδων γυναικών). Το κολυμβητήριο έχει φιλοξενήσει σπουδαίους αγώνες του Ολυμπιακού και του Εθνικού με την ελληνική υδατοσφαίριση να έχει πανηγυρίσει δύο Ευρωλίγκες (2015, 2022) και τρία Ευρωπαϊκά Σούπερ Καπ (2015, 2021, 2022) με τροπαιούχο τον Ολυμπιακό καθώς και δύο ΛΕΝ Τρόφι του Εθνικού (2010, 2022).

Το κολυμβητήριο φέρει το όνομα του πειραιώτη παράγοντα της καλαθοσφαίρισης, Πέτρου Καπαγέρωφ.

## Ευρωπαϊκοί τελικοί υδατοσφαίρισης

## Παραπομπές


## Εξωτερικοί σύνδεσμοι  - Πηγές
* Παπαστράτειο Κολυμβητήριο Πειραιά accessiblepiraeus.gr 
* Εθνικό Κολυμβητήριο Πειραιά «Π.Καπαγέρωφ» olympiacossfp.gr 

Κατηγορία:Κολυμβητήρια στην Ελλάδα
Κατηγορία:Αθλητικές εγκαταστάσεις στον Πειραιά
Κατηγορία:Εθνικός Πειραιώς (υδατοσφαίριση)
Κατηγορία:Ολυμπιακός Σ.Φ.Π. (υδατοσφαίριση)
Σαβσί Μπέη

Ο **Σαβσί Μπέη** (τούρκικα:Savcı Bey), ήταν Οθωμανός πρίγκηπας κατά τον 14ο αιώνα όταν στο Βυζάντιο βασίλευε ο Ιωάννης Η΄ Παλαιολόγος.Ο Σαβσί Μπέη ήταν ο νεότερος γιος του σουλτάνου Μουράτ Α΄.Το όνομα της μητέρας του και η ημερομηνία γέννησής του είναι άγνωστα.Την περίοδο της Οθωμανικής Αυτοκρατορίας, όλοι οι πρίγκηπες ήταν υποχρεωμένοι να διοικούν σαντζάκια, ως μέρος της εκπαίδευσής τους.Το σαντζάκι του Σαβσί ήταν η Προύσα, συμπρωτεύουσα της αυτοκρατορίας μαζί με την Ανδριανούπολη.

## Εξέγερση

Όταν οι Οθωμανοί Τούρκοι κατέλαβαν την Ανδριανούπολη, ο βυζαντινός αυτοκράτορας, Ιωάννης Ε΄ Παλαιολόγος, έκανε έκκληση προς την δύση, για βοήθεια.Αντ' αυτού κρατήθηκε ως οφειλέτης της Βενετίας.Ο Ανδρόνικος (αργότερα Ανδρόνικος Δ΄ Παλαιολόγος), γιος και αντιβασιλέας του στην Κωνσταντινούπολη, αρνήθηκε να πληρώσει λύτρα για τον πατέρα του και ο Ιωάννης παραχώρησε την Τένεδο για να ελευθερωθεί.Μετά από αυτό το συμβάν, ο Ιωάννης όρισε τον γιο του, Μανουήλ (αργότερα Μανουήλ Β΄ Παλαιολόγος), διάδοχο του θρόνου του και δέχτηκε την επικυριαρχία των Οθωμανών το 1373.Έτσι όταν ο Οθωμανός σουλτάνος, Μουράτ Α΄, ζήτησε την βοήθειά του, εναντίον ορισμένων εξεγέρσεων στην οθωμανική επικράτεια, αναγκάστηκε να εγκαταλείψει την πόλη του.Αυτή η απουσία, έδωσε στον Ανδρόνικο την ευκαιρία να εξεγερθεί.

Από την οθωμανική πλευρά, ο Σαβσί Μπέη, ο οποίος ήταν ο νεότερος των τριών γιων του Μουράτ, ήταν κάτω από την σκιά των αδερφών του και δεν είχε καμία πιθανότητα να ενθρονιστεί και πιθανόν θα αντιμετώπιζε την παραδοσιακή πολιτική της αδερφοκτονίας στην οθωμανική διαδοχή.Έτσι ήταν έτοιμος να επαναστατήσει για να κερδίσει τον θρόνο.Ενώ ο πατέρας του ήταν απασχολημένος με την καταστολή των εξεγέρσεων, ο Σαβσί βρήκε την ευκαιρία να επαναστατήσει.Χρησιμοποιώντας το βασιλικό θησαυροφυλάκιο, δημιούργησε στρατό.Οι δύο πρίγκηπες (Ανδρόνικος και Σαβσί), γνωρίζοντας ο ένας τα συμφέροντα του άλλου, συμμάχησαν ενώνοντας τις δυνάμεις τους.

## Τέλος της εξέγερσης

Αφού έμαθαν για την κοινή εξέγερση των γιων τους, ο Μουράτ και ο Ιωάννης, επέστρεψαν από την Ανατολία.Οι στρατοί των πατεράδων και των γιων συναντήθηκαν στο Απικρίδιο (μια διφορούμενη θέση, πιθανόν νοτιοδυτικά της Κωνσταντινούπολης), όπου ο Μουράτ κατάφερε να πείσει τους στρατιώτες του Σαβσί να αλλάξουν στρατόπεδο.Αν και οι δύο πρίγκηπες κατέφυγαν στο Διδυμότειχο, συνελήφθησαν.Μετά από μια αντιπαράθεση με τον γιο του, ο Μουράτ εξοργίστηκε τυφλώνοντας τον Σαβσί και αργότερα, εκτελώντας τον.Παρά το γεγονός ότι ζήτησε από τον Ιωάννη να τυφλώσει τον δικό του γιο, ο Ιωάννης φέρθηκε με ελεημοσύνη στον Ανδρόνικο, τυφλώνοντας μόνο το ένα του μάτι.Έτσι ο Ανδρόνικος γύρισε στην Κωνσταντινούπολη και έγινε αυτοκράτορας, ως Ανδρόνικος Δ΄ Παλαιολόγος.

## Συνέπειες

Ο γιος του Σαβσί, Νταβούτ, κατέφυγε στην Ουγγαρία.Το όνομά του αναφέρεται το 1411 (κατά τη διάρκεια της Οθωμανικής Μεσοβασιλείας), ως ανεπιτυχής υποψήφιος για τον θρόνο και πολύ αργότερα ως σύμμαχος του Ιωάννη Ουνυάδη, σε αγώνες εναντίον της Οθωμανικής Αυτοκρατορίας.

Κατηγορία:Οθωμανοί
Κλεισούρα (Βυζάντιο)

Στην Βυζαντινή αυτοκρατορία, η **κλεισούρα** ή **κλεισαρχία** αποτελούσε ένα όρο που περιέγραφε ένα οχυρωμένο ορεινό πέρασμα και την στρατιωτική διοικητική περιφέρεια που το προστάτευε. 

Στα τέλη του 7ου αιώνα, ήρθε να εφαρμοστεί σε πιο εκτεταμένη χρήση στις παραμεθόριες επαρχίες της αυτοκρατορίας, οι οποίες διακρίνονται από τα μεγαλύτερα σε έκταση θέματα, κυρίως κατά μήκος των ανατολικών συνόρων της αυτοκρατορίας με τα αραβικά χαλιφάτα και κατά μήκος της γραμμής των ορεινών συμπλεγμάτων της οροσειράς του Ταύρου και του Αντίταυρου. Στα δυτικά της αυτοκρατορίας, υπήρχε μόνο στο θέμα του Στρυμόνα. Επίσης στη Μικρά Ασία, υπήρχε το θέμα του Χαρσιανού που αναβαθμίστηκε στις αρχές του 9ου αιώνα σε κλεισούρα και προστάτευε το πέρασμα της Μελιτηνής. Ακόμα υπήρχε το θέμα της Καππαδοκίας, που αρχικά αποτελούσε κλεισούρα και επέβλεπε τις πόλεις Άδανα και Άδατα, ενώ υπήρχε το θέμα της Σελευκείας, που έλεγχε την κοιλάδα του ποταμού Λάμου και την Ταρσό. Μπορούμε επίσης να προσθέσουμε την κλεισούρα της Κολωνείας που προστάτευε την Χαλδία και την άνω κοιλάδα του Ευφράτη.

Η κλεισούρα διοικούνταν στρατιωτικά από τον Κλεισουράρχη. Οι περισσότερες κλεισούρες μετατρέπονται αργότερα σε θέματα και αργότερα ο όρος πέφτει σε αχρηστία μετά τον 10ο αιώνα. Στα τελευταία χρόνια της Βυζαντινής αυτοκρατορίας, εμφανίζεται ο όρος δρούγγος, που περιέγραφε μία παρόμοια στρατιωτική περιφέρεια με την κλεισούρα. Ο αντίστοιχος όρος, για τις αραβικές περιοχές που γειτόνευαν με τις βυζαντινές κλεισούρες και τα παραμεθόρια θέματα κοντά στην Κιλικία και στη Μεσοποταμία, ήταν το σουγκούρ.

## Σημειώσεις


## Πηγές
* 
* 
* 


Κατηγορία:Είδη διοικητικών διαιρέσεων
Κατηγορία:Στρατιωτικοί σχηματισμοί της Βυζαντινής Αυτοκρατορίας
Κατηγορία:Ορεινά περάσματα
Χάν'νο

Το **Χάν'νο** ( Hannō-shi) είναι πόλη που βρίσκεται στην περιφέρεια Σαϊτάμα της Ιαπωνίας. Ιδρύθηκε την 1η Ιανουαρίου του 1954.
Το Δεκέμβριο του 2013 είχε κατ' εκτίμηση πληθυσμό 81.830 κατοίκων και πυκνότητα πληθυσμού 424 ανθρώπων ανά χλ². Η συνολική έκταση της πόλης είναι 134,60 χλ².
Το Χάν'νο αποτελείται κυρίως από αστικές και ημιαστικές περιοχές, οι οποίες περιβάλλονται από βουνά και ποτάμια.

## Αδελφοποιημένες πόλεις
*  Μπρέα, Καλιφόρνια, Ηνωμένες Πολιτείες της Αμερικής
*  Λάγος δε Μορένο, Χαλίσκο, Μεξικό

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της πόλης  

Κατηγορία:Πόλεις της Ιαπωνίας
Θωμάς Λιακουνάκος

Ο **Θωμάς Λιακουνάκος** είναι Έλληνας επιχειρηματίας, ιδρυτής του Ομίλου Axon και Πρόεδρος της Επιτροπής Στρατηγικού Σχεδιασμού της Euromedica. Είναι παντρεμένος με τη Νατάσα Κατσαρού και έχει 5 παιδιά.

## Βιογραφικά στοιχεία
Γεννήθηκε και μεγάλωσε στον Πειραιά. Αποφοίτησε από το Οικονομικό Γυμνάσιο του Πειραιά. Έχει ολοκληρώσει το πρόγραμμα OPM στο Harvard Business School.  

Ξεκίνησε να εργάζεται από μικρή ηλικία στο χώρο της εμπορίας ναυτιλιακών υλικών. Σε ηλικία 19 ετών, παράλληλα με τις σπουδές του, ίδρυσε την πρώτη του επιχείρηση. To 1974 ίδρυσε τον Όμιλο AXON, έναν οργανισμό με πολύπλευρη δραστηριότητα που περιλαμβάνει εταιρίες στους κλάδους των υπηρεσιών υγείας, των αντιπροσωπεύσεων, των εκδόσεων, της ανάπτυξης λογισμικού, των οικονομικών υπηρεσιών, του real estate development, της εμφιάλωσης και εμπορίας νερού.

Το 1991 εξαγόρασε το 20% της EUROMEDICA Α.Ε. Σήμερα η EUROMEDICA αποτελεί έναν από τους μεγαλύτερους ιδιωτικούς Ομίλους παροχής υπηρεσιών υγείας, με 68 μονάδες σε 25 πόλεις της Ελλάδας, 10.000 συνεργαζόμενους γιατρούς και πάνω από 2.600 εργαζόμενους.
 
Ο Θωμάς Λιακουνάκος έχει διατελέσει μέλος διοικητικών συμβουλίων σημαντικών οργανισμών, όπως τα American – Hellenic Chamber of Commerce, British – Hellenic Chamber of Commerce και German – Hellenic Chamber of Commerce.

## Υπόθεση Interaction
Ο Θωμάς Λιακουνάκος συνελήφθη αργά το βράδυ της Δευτέρας 28 Σεπτεμβρίου 2015, κατηγορούμενος για υπόθεση χρηματισμού Ελλήνων κρατικών αξιωματούχων από  υπεράκτια (offshore) εταιρεία ονόματι Interaction, η οποία φέρεται να του ανήκει κατά τα συμπεράσματα της ανακριτικής αρχής.

Η υπόθεση στην οποία εμπλέκεται, αφορά την αγορά πολεμικών αεροσκαφών του ελληνικού Υπουργείου Εθνικής Άμυνας από τη σουηδική εταιρεία Ericsson, την οποία εκπροσωπούσε στην Ελλάδα η εταιρεία AXON του Θ. Λιακουνάκου.

Την Παρασκευή 2 Οκτωβρίου 2015 κρίθηκε προφυλακιστέος μετά την εξάωρη απολογία του στην ανακρίτρια διαφθοράς Βασιλική Μπράτη.

Αφέθηκε ελεύθερος μετά από έξι μήνες, τον Απρίλιο του 2016, καθώς το Συμβούλιο Πλημμελειοδικών, στο οποίο είχε προσφύγει, έκανε δεκτή την αίτηση αποφυλάκισης που είχε υποβάλλει, κρίνοντας ως καταχρηστική την προσωρινή του κράτηση.

## Παραπομπές


Κατηγορία:Έλληνες επιχειρηματίες
Επαρχία Θράκης

Η **επαρχία Θράκης** ήταν διοικητική διαίρεση της Ρωμαϊκής αυτοκρατορίας αλλά και της Ανατολικής Ρωμαϊκής αυτοκρατορίας. 

## Ρωμαϊκή επαρχία Θράκης
μικρογραφία|Οι ρωμαϊκές επαρχίες του Κάτω Δούναβη. Παλαιός ιστορικός χάρτης από τον Ιστορικό Άτλα του Γιόχαν Γκούσταφ Ντρόυζεν, 1886
Επαρχία με αυτή την ονομασία δημιουργήθηκε αρχικά τον 1ο αιώνα και περιελάμβανε όλη την γεωγραφική περιοχή της Θράκης, την σημερινή Βουλγαρία , την σημερινή Μακεδονία, τμήματα της σημερινής Ουγγαρίας, Σερβίας κτλ με πρωτεύουσα την Πέρινθο. Την επαρχία διέσχιζε η Εγνατία οδός και στα εδάφη της αργότερα χτίστηκε η Κωνσταντινούπολη κι άλλες πόλεις όπως η Μοσυνούπολη.

## Βυζαντινή επαρχία Θράκης
Στην πρώιμη βυζαντινή περίοδο και με την διοικητική μεταρρύθμιση του 4ου αιώνα μ.Χ. η ονομασία δόθηκε σε ένα μικρό τμήμα της Διοίκησις Θρακικού. Η νέα επαρχία κατελάμβανε εδάφη της σημερινής Βουλγαρίας κι Ουγγαρίας. Διοικητικά ήταν μέρος της Διοίκησις Θρακικής και της επαρχότητας της Ανατολής, ο διοικητής της είχε τον ρωμαϊκό τίτλο του Κονσουλάριου. Καταργήθηκε τον 7ο αιώνα με την δημιουργία των Θεμάτων.

Διοικητικό κέντρο της ήταν η Φιλιππούπολη, άλλες πόλεις ήταν η Βερόη, η Διοκλητιανούπολη, η Σεβαστούπολη και η Διόσπολη. 

## Παραπομπές


## Πηγές
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae

Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Ε
Επαρχία Ευρώπης

Η **Επαρχία Ευρώπης** κατά τον Ιεροκλή στον  Συνέκδημο, ήταν μία από τις επαρχίες της Ανατολικής Ρωμαϊκής αυτοκρατορίας που δημιουργήθηκαν τον 4ο αιώνα μ.Χ.

Η επαρχία διοικούνταν από υπατικό και ανήκε διοικητικά στην Διοίκηση Θρακικής όπου ήταν μία από τις έξι επαρχίες της. Διοικητικό της κέντρο ήταν η Ευδοξιούπολη. Γεωγραφικά η επαρχία καταλάμβανε τμήμα της σημερινής Ανατολικής Θράκης. 

Σύμφωνα με τον Ιεροκλή τον γραμματικό η επαρχία είχε 14 πόλεις : 

## Πηγές
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae

Κατηγορία:Επαρχίες της Βυζαντινής Αυτοκρατορίας
Κατηγορία:Ρωμαϊκές επαρχίες
Αιμίμοντος

thumb|right|250px|Η επαρχία Αιμιμόντου στην Διοίκηση της Θρακικής το έτος 400 
Ο **Αιμίμοντος** (λατινικά: *Haemimontus*), όπως αναφέρεται από τον Ιεροκλή στον Συνέκδημο,  ήταν επαρχία και τμήμα της διοικητικής διαίρεσης της Ρωμαϊκής αυτοκρατορίας και της Ανατολικής Ρωμαϊκής αυτοκρατορίας.

Η επαρχία δημιουργήθηκε με τις μεταρρυθμίσεις του Διοκλιτιανού τον 3ο αιώνα. Στην πρώιμη βυζαντινή περίοδο και με την διοικητική μεταρρύθμιση του 4ου αιώνα μ.Χ. η επαρχία πέρασε στην ανατολική Ρωμαϊκή αυτοκρατορία. Η επαρχία κατελάμβανε εδάφη της σημερινής Βουλγαρίας και Ανατολικής Θράκης στον Εύξεινο πόντο. 

Διοικητικά ήταν μέρος της Διοίκησις Θρακικής και της επαρχότητας της Ανατολής, ο διοικητής της είχε τον ρωμαϊκό τίτλο του ηγεμόνα. Καταργήθηκε τον 7ο αιώνα με την δημιουργία των Θεμάτων.

Διοικητικό κέντρο της ήταν η Αδριανούπολη, άλλες πόλεις ήταν η Αγχίαλος, η Δελβετός, η Πλωτινόπολη και η Τζόιδα. 

## Παραπομπές


## Πηγές

* 
* 
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae

Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Αγγελίων και Τεκταίος

Ο **Αγγελίων** και ο **Τεκταίος** ήταν γλύπτες της αρχαίας Ελλάδας, των μέσων του 6ου αιώνα π.Χ. Είναι γνωστοί ως οι κατασκευαστές ενός μεγάλου αγάλματος του Απόλλωνα, στον ναό στη Δήλο. Το άγαλμα ήταν ύψους 4-5 μ. περίπου, από ξύλινο πυρήνα με επένδυση χρυσού ελάσματος («σφυρήλατον»).

Σύμφωνα με τον Παυσανία, ήταν δάσκαλοι του αγαλματοποιού Κάλλων του Αιγινήτη, ενώ οι ίδιοι ήταν μαθητές των αδελφών γλυπτών Δίποινου και Σκύλλη, από την Κρήτη. Οι δύο τελευταίοι συγκαταλέγονταν στη «Σχολή των Δαιδαλιδών».

## Βιβλιογραφία
*Thesaurus Linguae Graecae http://www.tlg.uci.edu/

## Αναφορές


Κατηγορία:Αρχαίοι Έλληνες γλύπτες
Μοισία Δευτέρα

thumb|right|250px|Η επαρχία Μυσίας Β΄ στην Διοίκηση της Θρακικής το έτος 400 
Η **Μοισία Δευτέρα** (λατινικά: *Moesia Secunda*) ή **Μοισία Κατωτέρα** (λατινικά: *Moesia Inferior*) ήταν διοικητική διαίρεση της Ρωμαϊκής αυτοκρατορίας και της Ανατολικής Ρωμαϊκής αυτοκρατορίας.

Η επαρχία δημιουργήθηκε τον 3ο αιώνα από τον Διοκλητιανό και παρέμεινε  στην πρώιμη βυζαντινή περίοδο με την διοικητική μεταρρύθμιση του 4ου αιώνα μ.Χ.. Η επαρχία κατελάμβανε εδάφη ανάμεσα στην οροσειρά του Αίμου και τον Δούναβη.

Διοικητικά ήταν μέρος της Διοίκησις Θρακικής, μία από τις έξι επαρχίες της, και της Υπαρχία της Ανατολής, ο διοικητής της είχε τον ρωμαϊκό τίτλο του ηγεμόνα.

Διοικητικό κέντρο της ήταν η Μαρκιανούπολη (σημερινή Ντέβνια), άλλες πόλεις ήταν η Οδησσός, η Δορόστολος, η Νικόπολη, η Νόβαι, η Απιάρρια, και η Εβραιτός. 

Το 681 μ.Χ. έπαψε να υπάρχει και στα εδάφη της συστάθηκε το Βουλγαρικό βασίλειο.

## Παραπομπές


## Πηγές

* 
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae

Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Κατηγορία:Μοισία
When It's Time

Το "**When It's Time**" είναι ένα τραγούδι από την αμερικάνικη πανκ ροκ μπάντα Green Day. Συμπεριλήφθηκε στο "American Idiot: The Original Broadway Cast Recording", το soundtrack του μιούζικαλ "American Idiot", το οποίο είναι βασιζόμενο στο ομώνυμο άλμπουμ που κυκλοφόρησε το 2004. Το τραγούδι κυκλοφόρησε στις 11 Ιουνίου του 2010 στο Ηνωμένο Βασίλειο και έφτασε μέχρι το νούμερο 68 των UK Singles Chart.

## Θέσεις στα τσάρτς

## Παραπομπές


Κατηγορία:Τραγούδια του 2004
Κατηγορία:Singles του 2010
Κατηγορία:Τραγούδια των Green Day
Κατηγορία:Singles της Reprise Records
Σεκόια (γένος)

Η **Σεκόια** ή **Σεκόγια** (*Sequoia*) είναι γένος κωνοφόρων δέντρων, της οικογένειας των Κυπαρισσοειδών. Το μόνο εν ζωή μέλος του γένους Σεκόια είναι το είδος της *[[Σεκόγια|Σεκόγιας της αειθαλούς]]* (*Sequoia sempervirens*), το οποίο είναι ενδημικό της περιοχής της Βόρειας Καλιφόρνιας και του Νότιου Όρεγκον. Διάφορα είδη του γένους έχουν βρεθεί ως απολιθώματα, στην Αμερική και την Ασία.  

Η ονομασία του γένους, *«Σεκόια»*, δόθηκε από τον Αυστριακό βοτανολόγο Stephan Endlicher το 1847. Το γένος της Σεκόια, μαζί με τα συγγενικά γένη της Μετασεκόια (*Metasequoia*) και του Σεκοϊάδενδρου (*Sequoiadendron*) σχηματίζουν την υποοικογένεια των Σεκοϊομόρφων.

## Εξωτερικοί σύνδεσμοι
* 

Κατηγορία:Χλωρίδα της Βόρειας Αμερικής
Κατηγορία:Κυπαρισσοειδή
Εξέβιερ Γουντς

Ο **Ώστιν Γουότσον** (*Austin Watson*, 4 Σεπτεμβρίου 1986) είναι Αμερικανός παλαιστής, που εργάζεται στην εταιρεία πάλης WWE. Στα ρινγκ που εμφανίζεται είναι γνωστός ως **Εξέβιερ Γουντς**.

## Καριέρα στη πάλη
### Πορεία στο [[TNA Wrestling]]
Δύο χρόνια μετά το ντεμπούτο του στη πάλη, εμφανίστηκε στο Bound for Glory του 2007 ως ο «Κονσεκουένσις Κριντ». Αφού απείχε για ένα διάστημα, επέστρεψε τον Απρίλιο του 2008. Τους επόμενους μήνες, έφθασε να διεκδικεί το Πρωτάθλημα Κατηγορίας Χ χωρίς ωστόσο να το κατακτήσει. Τον Οκτώβριο συμμετείχε στην ομάδα «Φροντλάιν» μαζί με άλλους νέους παλαιστές και είχαν κόντρα με την ομάδα «Μέιν Ιβέντ Μάφια».

Τον Ιανουάριο του 2009, ο Κονσεκουένσις Κριντ συμμάχησε με τον Τζέι Λίθαλ για να κατακτήσουν το Ομαδικό Πρωτάθλημα. Σύντομα, έχασαν το πρωτάθλημα απο τους Μπιρ Μάνεϊ. Παρόλο που δεν διεκδίκησαν το ομαδικό πρωτάθλημα, οι δυο τους συνέχισαν να είναι ομάδα. Τον Οκτώβριο του 2009, ο Κονσεκουένσις Κριντ είχε ένα ντροπιαστικό ατύχημα σε έναν αγώνα του. Τον Μάρτιο του 2010, αποδεσμεύτηκε απο το TNA.

### Πορεία στο [[WWE]]
Τον Ιούλιο του 2010, ο Γουότσον υπέγραψε συμβόλαιο με το WWE και στάλθηκε στο θυγατρικό εκπαιδευτήριο FCW. Το 2013 έκανε το ντεμπούτο του στο WWE Raw με το ψευδώνυμο "Εξέβιερ Γουντς". Σύντομα συμμάχησε με τον Αρ Τρουθ και άρχισε κόντρα με τον Μπόντους Κλέι.

## Τίτλοι και κατορθώματα
*Ομαδικό Πρωτάθλημα TNA (1 φορά) με τον Τζέι Λίθαλ

## Παραπομπές


## Πηγές
https://web.archive.org/web/20140327043749/http://xavier-woods.com/

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Πύργος Γκουινίτζι

Ο **πύργος Γκουινίτζι** (ιταλ. *Torre Guinigi*) αποτελεί τον σημαντικότερο πύργο της πόλης Λούκα στην Τοσκάνη της κεντρικής Ιταλίας. Η πρόσβαση σε αυτόν είναι δυνατή από τον αριθμό 45 της *via Sant'Andrea*.

Ο τοσκανικός αυτός πύργος είναι ένα από τα τελευταία μνημεία που σώζονται εντός των τειχών της πόλης και ένα από τα πλέον αντιπροσωπευτικά της Λούκα. Κύριο χαρακτηριστικό του είναι η παρουσία ενός κρεμαστού κήπου στην οροφή του.

Οι Γκουινίτζι, άρχοντες της πόλης, θέλησαν να ομορφύνουν την μάλλον λιτή οικία τους με την προσθήκη αυτού του στεφανωμένου με δέντρα πύργου, ο οποίος και έγινε σύμβολο της εξουσίας τους στην πόλη κατά την διάρκεια της Αναγέννησης.

Κατόπιν σχετικής επιθυμίας των απογόνων της οικογένειας, ο πύργος και το παλάτι του Αγίου Ανδρέα δωρήθηκαν στην Δημοτική Αρχή της Λούκα.


Image:LucquesTorreGuinigi.jpg|Άποψη του πύργου Γκινίγκι.
Image:Torre guinigi 09.JPG|Κρεμαστός κήπος στην οροφή του πύργου.
Image:Lucca AussichtAufStadt Turm PalazzoGuinigi.jpg|Άποψη της πόλης από τον πύργο.


## Πληροφορίες
Via Sant'Andrea, 41, 55100 Lucca LU, Ιταλία

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Λούκα
Γκουινιγκι
Κατηγορία:Παλάτια στην Τοσκάνη
Κατηγορία:Αξιοθέατα στην Τοσκάνη
Άβαρις

Ο **Άβαρις** ήταν, κατά την αρχαία ελληνική παράδοση, μάγος, θεραπευτής και ιερέας του Απόλλωνα στον οποίο έχουν αποδοθεί διάφορα κατορθώματα.Πατρίδα του θεωρούνταν η χώρα των Υπερβορείων. Λεγόταν ότι διέθετε το χάρισμα της προφητείας και πως εξαιτίας αυτού αλλά και για το σκυθικό του ντύσιμο, την απλότητα και την τιμιότητά του, είχε προκαλέσει μεγάλη εντύπωση στους Έλληνες, οι οποίοι τον είχαν σε μεγάλη εκτίμηση. 

Σύμφωνα με τον φιλόσοφο Ιάμβλιχο στην Υπερβορεία ο ο Απόλλωνας του έδωσε ένα χρυσό βέλος, πάνω στο οποίο αυτός ταξίδεψε σε διάφορα μέρη της γης, χωρίς να τρέφεται. Μία παράδοση λέει πως οικοδόμησε στη Σπάρτη ναό της Σωτείρας Κόρης (Περσεφόνης)

## Παραπομπές


Κατηγορία:Μάντεις, ονειροκρίτες και οιωνοσκόποι της ελληνικής μυθολογίας
Luigi

αριστερά|μικρογραφία|160x160εσ|Το έμβλημα του Λουίτζι
Ο **Luigi** (Ιαπωνικά: ルイージ, Ελληνικά: Λουίτζι) είναι φανταστικός χαρακτήρας της σειράς παιχνιδιών Mario που δημιουργήθηκε από τον εξέχοντα σχεδιαστή παιχνιδιών Σιγκέρου Μιγιαμότο. Ο Λουίτζι απεικονίζεται ως πιο νεαρός αλλά ψηλότερος από τον αδερφό του, μασκότ της Nintendo, τον Μάριο, και εμφανίζεται σε πολλά παιχνίδια της σειράς, συχνά ως κολλητός στον αδελφό του.
μικρογραφία|329x329εσ|Το καπέλο του Λουίτζι (δεξιά) και του Μάριο (αριστερά)
Ο Λουίτζι πρωτοεμφανίστηκε το 1983 στο παιχνίδι *[[Mario Bros.]]* που ελεγχόταν από τον δεύτερο παίκτη, και διατήρησε αυτό το ρόλο στα παιχνίδια* [[Το Super Mario Bros|Super Mario Bros]]*, το *[[Super Mario Bros. 3]]*, *[[Super Mario World]]* και σε άλλους τίτλους. Το πρώτο παιχνίδι όπου ήταν διαθέσιμος ως πρωταρχικός χαρακτήρας ήταν στο *[[Super Mario Bros. 2]]*. Σε πιο πρόσφατες εμφανίσεις, ο ρόλος του Λουίτζι άρχισε όλο και περισσότερο να περιορίζεται στα υποπροϊόντα όπως τη σειρά Mario Party και Mario Kart, αν και έχει παρουσιαστεί σε έναν πρωταγωνιστικό ρόλο στις τέσσερις περιπτώσεις: πρώτα στο εκπαιδευτικό παιχνίδι του 1991 Mario is missing, στο Luigi's Mansion για το Nintendo GameCube, το 2001,  στο Luigi's Mansion: Dark Moon για το 3DS, το 2013 και στο Luigi's mansion 3 για το Nintendo Switch,το 2019  Σε όλα τα τέσσερα από αυτά τα παιχνίδια, καλείται να πρωταγωνιστήσει ως ήρωας γιατί ο Μάριο έχει ανάγκη για διάσωση. Επίσης εμφανίστηκε σε κάθε επεισόδιο των τριών τηλεοπτικών σειρών της DiC με βάση τα παιχνίδια του Nintendo Entertainment System και του Super Nintendo Entertainment System.

Αρχικά αναπτύχθηκε ως εναλλαγή παλέτας του Μάριο με πράσινο χρώμα αντί του κόκκινου (όταν παίρνει το λουλούδι της φωτιάς γίνεται ακριβώς ίδιο χρώμα όπως ο Μάριο αντίστοιχα) έχει όμως αναπτύξει δικιά του προσωπικότητα και στυλ. Όπως ο ρόλος του στη σειρά Mario προχώρησε, ο Λουίτζι εξελίχθηκε σε ένα φυσικό ξεχωριστό χαρακτήρα, ψηλότερος και πιο λεπτός από τον αδελφό του. Μαλιστα διαθέτει και διαφορετικές ιδιότητες,αφού μπορεί να κάνει ψηλότερα άλματα από τον αδερφό του. Σύμφωνα με την Nintendo, το 2013 ήταν η χρονιά του Λουίτζι για τον εορτασμό της τριακοστής επετείου της ύπαρξης του χαρακτήρα. Αντίστοιχα, τα παιχνίδια που κυκλοφόρησαν το 2013 τονίζουν περιλαμβάνουν τον Λουίτζι, όπως το Luigi's Mansion: Dark Moon, Mario & Luigi: Dream Team Bros και το πακέτο επιπέδων New Super Luigi U για το New Super Mario Bros U. Μια έκδοση του Mario Bros με θέμα τον Λουίτζι ονομάστηκε Luigi Bros και περιλήφθηκε επίσης στο Super Mario 3D World.

## Παραπομπές


Κατηγορία:Χαρακτήρες του Mario
Κατηγορία:Πρωταγωνιστές βιντεοπαιχνιδιών
Αβέλλα

Η **Αβέλλα** είναι πόλη και κοινότητα που ανήκει στην επαρχία του Αβελλίνο, στην περιφέρεια Καμπανία της Ιταλίας. 

Στην Αβέλλα ανακαλύφθηκε το 1745 πέτρινη επιγραφή (λατ. ‘’Cippus Abellanus’’), που αποτελεί σπουδαίο δείγμα της Οσκανικής γλώσσας και χρονολογείται στα μέσα του 2ου π.Χ αιώνα. Το κείμενο της επιγραφής μαρτυρά μια συνθήκη μεταξύ Αβέλλας και Νώλας.

Κατά τον Ιουστίνο, η ομώνυμη αρχαία πόλη ήταν αποικία των Χαλκιδέων. Σύμφωνα με αναφορές του Βιργίλιου και του Πλίνιου, εικάζεται πως η αρχαία πόλη ήταν πλούσια σε μηλιές και γνωστή για τα λεπτοκάρυά της.

## Παραπομπές


Κατηγορία:Πόλεις της Καμπανίας
Πανελλήνιο πρωτάθλημα πετοσφαίρισης ανδρών 1940

Το **[[Πρωτάθλημα Ελλάδας πετοσφαίρισης ανδρών|πανελλήνιο πρωτάθλημα πετοσφαίρισης ανδρών]]** του **[[1940]]** πραγματοποιήθηκε με διοργανωτή τον ΣΕΓΑΣ, στον οποίο ανήκε τότε το άθλημα. Πρωταθλητής Ελλάδος αναδείχθηκε ο **[[Πανελλήνιος Γ.Σ.]]** για τέταρτη φορά στην ιστορία του. Εχαν προηγηθεί τα τοπικά πρωταθλήματα Αττικοβοιωτίας, Θεσσαλονίκης και Πατρών.

## Πρωτάθλημα Αττικοβοιωτίας

### Προκριματικοί όμιλοι

Το περιφερειακό πρωτάθλημα Αττικοβοιωτίας ξεκίνησε στις 31 Μαρτίου 1940 και μετείχαν 14 σύλλογοι, όλοι από την περιφέρεια πρωτευούσης. Οι αγώνες έγιναν στο Παναθηναϊκό Στάδιο. Στην προκριματική φάση οι ομάδες χωρίστηκαν σε δύο ομίλους, από τους οποίους έπειτα από μονούς αγώνες ενός γύρου προκρίθηκαν οι τρεις πρώτες κάθε ομίλου για τον τελικό όμιλο των έξι.  

### Τελική φάση

Στην τελική φάση προκρίθηκαν οι τρεις πρώτοι σύλλογοι κάθε ομίλου και αγωνίστηκαν σε ενιαίο όμιλο. Πρωταθλητής αναδείχθηκε ο Πανελλήνιος Γ.Σ. 

## Πανελλήνιο πρωτάθλημα

Το πανελλήνιο πρωτάθλημα διεξήχθη στην Αθήνα το τριήμερο 19 ως 21 Μαΐου 1940, με πρωταθλητή τον Πανελλήνιο Γ.Σ.  Μετείχαν επτά Αθηναϊκές (Πανελλήνιος Γ.Σ., Παναθηναϊκός, Ιωνικός Νέας Φιλαδέλφειας, Α.Ε. Εμποροϋπαλλήλων, Α.Ο. Νέοι Βύρωνος, Α.Ο. Νέας Σμύρνης, Α.Ο. Σπόρτιγκ) και τρεις Πατραϊκές ομάδες (Ένωση Αθλοπαιδιών Πατρών, Πετοσφαιρικός Όμιλος Πατρών και Αστήρ Πατρών).

### Κατάταξη

 

## Πηγές
* "Αθλητισμός", 1940. 

## Αναφορές
    



Κατηγορία:Πανελλήνιο πρωτάθλημα πετοσφαίρισης ανδρών
Κατηγορία:Πετοσφαίριση το 1940
Mastercoin

Το **Mastercoin** είναι ταυτόχρονα ένα ψηφιακό νόμισμα και ένα  πρωτόκολλο επικοινωνίας "χτισμένο" επάνω στην αλυσίδα των  μπλοκ του Bitcoin. Είναι μία πολύ σημαντική τεχνολογική προσπάθεια που μπορεί να επιτρέψει τη χρήση πολύπλοκων χρηματοοικονομικών λειτουργιών σε ένα κρυπτονόμισμα. Τέτοιες λειτουργίες περιλαμβάνουν την δημιουργία αποκεντρωμένου ανταλλακτηρίου, την εφαρμογή "έξυπνης" ιδιοκτησίας και αποθήκευσης πολλών κρυπτονομισμάτων σε ένα μόνο πορτοφόλι.
## Ιστορία

Ο J. R. Willett  δημοσίευσε το πρώτο προσχέδιο του πρωτοκόλλου Mastercoin τον Ιανουάριο του 2012, στο οποίο πρότεινε ότι το υφιστάμενο πρωτόκολλο του Bitcoin "μπορεί να χρησιμοποιηθεί ως ένα υπόβαθρο, πάνω στο οποίο μπορούν να κατασκευαστούν νέα πρωτόκολλα κρυπτονομισμάτων, με νέους κανόνες".
## Ανάπτυξη

Το Mastercoin ξεκίνησε επίσημα στις 31 Ιουλίου 2013, όπου για ένα μήνα ο κάθε ενδιαφερόμενος επενδυτής μπορούσε να αγοράσει Mastercoins -τις ψηφιακές μονάδες που χρησιμοποιεί το πρωτόκολλο για τη διεξαγωγή των συναλλαγών -με την αποστολή bitcoins σε μια ειδική bitcoin διεύθυνση που ονομάστηκε "Exodus Address". Η ιδέα ήταν ότι καθώς η πλατφόρμα αναπτύσσοταν, τα Mastercoin θα αποκτούσαν μεγαλύτερη αξία  και οι επενδυτές θα μπορούσαν να τα πουλήσουν για κάποιο κέρδος.
Μια μη κερδοσκοπική οργάνωση που ονομάστηκε "Ίδρυμα Mastercoin" συστήθηκε για να διαχειριστεί τα κεφάλαια που επενδύθηκαν μέσω της "Exodus Address". Παρά τις προειδοποιήσεις ότι το Mastercoin θα μπορούσε να είναι μια περίτεχνη απάτη, σχεδόν 500 άνθρωποι επένδυσαν ένα σύνολο περίπου 5.000 bitcoins αξίας 500.000 δολαρίων ΗΠΑ εκείνη την εποχή.

Από τον Ιανουάριο του 2014 ο JR Willet απασχολείται με πλήρες ωράριο από το Ίδρυμα Mastercoin ως «επικεφαλής αρχιτέκτονας»

Από τον Φεβρουάριο του 2014 το Mastercoin ήταν το έβδομο μεγαλύτερο σε κεφαλαιοποίηση κρυπτονόμισμα  στον κόσμο σύμφωνα με το coinmarketcap.com.
## Παραπομπές


## Εξωτερικοί σύνδεσμοι
* 
* Wiki
* Forum
* Mastercoin Foundation

Κατηγορία:Νομίσματα